Gerard Way

**Gerard Arthur Way** (født 9. april 1977 i Belleville i New Jersey i USA) er en amerikansk musiker og tegneserietegner. Han er vokalist i musikkgruppa My Chemical Romance, som han spilte i fra starten i september 2001. Han har også laget tegneseriene *[[The True Lives of the Fabulous Killjoys]]*, og *[[The Umbrella Academy]]*, som han vant Eisnerprisen med. Han ga ut sitt første soloalbum *[[Hesitant Alien]]*, 30. september 2014.

## Oppvekst
Way vokste opp i Belleville i[New Jersey sammen med bror og bassist i My Chemical Romance, Mikey Way. Moren heter Donna Lee Way og kommer fra Italia, mens faren heter Donald James Way og er halvt skotsk.

Da han gikk i fjerde klasse på barneskolen var Way med i stykket Peter Pan, hvor han spilte tittelrollen og sang. Dramalæreren ble imponert over stemmen hans, og ville gjerne ha ham med på alle stykkene som inkluderte sang. Way forteller i *Life On The Murder Scene* at mormoren Elena sydde kostymet til ham, som blant annet bestod av grønne tights. Mormoren var også den som lærte ham å skrive, synge og opptre. Låten *Helena* handler om henne.

## Tegneserietegner
Før My Chemical Romance ville Way bli kunster, og han har en bachelorgrad i Fine Arts fra School of Visual Arts i New York. I 2001 prøvde Way å selge den animerte TV-serien The Breakfast Monkey til Cartoon Network, men de avslo fordi den ifølge ham selv var for lik en serie som allerede ble produsert på det tidspunktet. Way ga ut tegneserien *[[The Umbrella Academy]]* i seks deler i løpet av høsten 2007.

## Musikkarriere
Den 11. september 2001 var Gerard vitne til terroraksjonen mot World Trade Center da han var på vei til jobben sin som tegneserietegner. Dette gikk sterkt inn på ham, og fikk ham til å innse at han virkelig ville gjøre noe meningsfylt med livet sitt. Way fikk med seg Ray Toro og Matt Pelissier (senere erstattet med Bob Bryar), og sammen spilte de inn My Chemical Romances første sang, *Skylines and Turnstiles*, som handler om terrorangrepet. Senere ble også Frank Iero og Gerards bror Mikey Way med i bandet.

## Privatliv
Etter en konsert i Colorado 3. september 2007 giftet Way seg med Lyn-Z, bassisten i bandet Mindless Self Indulgence. Nå bor han i Los Angeles med kona og datteren Bandit Lee Way (født 27. mai 2009).

## Diskografi

### My Chemical Romance
* *[[I Brought You My Bullets, You Brought Me Your Love]]* (2002)
* *[[Three Cheers for Sweet Revenge]]* (2004)
* *[[The Black Parade]]* (2006)
* *[[Danger Days: The True Lives of the Fabulous Killjoys]]* (2010)

### Solo

#### Studioalbum
* *[[Hesitant Alien]]* (2014)

#### Andre innspillinger
* *[[The Water Is Wide (sang)|O Waly, Waly]]* (2014)

#### Featured singles
* «Safe and Sound» (av Kyosuke Himuro, 2009)
* «Professional Griefers» (Deadmau5, 2012)

#### Gjesteopptredener
* «Jet Black New Year» (av Thursday, backingvokal, 2002)
* «Devil in Mexico» (av Murder by Death, backingvokal, 2003)
* «Barnabus Collins Has More Skeletons in His Closet than Vincent Price» (av The Oval Portrait, backingvokal, 2003)
* «From My Cold Dead Hands» (av The Oval Portrait, backingvokal, 2003)
* «Kill The Music» (av Every Time I Die, backingvokal, 2005)
* «Graduation Day» (av Head Automatica, backingvokal, 2006)
* «In Defense of the Genre» (av Say Anything, backingvokal, 2007)
* «My Space» (av Evelyn Evelyn, backingvokal, 2010)
* «Falling in Love (Will Kill You)» (av Wrongchilde, backingvokal, 2014)

#### Remikser
* «Sleep When I'm Dead» (Remix 4) (av The Cure, remiks med Julien-K, 2008)

## Referanser


## Eksterne lenker
* 
* 
* 
*